text: Respekten for politiet daler
  02 februar 2012 kl. 17.23
  Pansersvin, idioter og bøsserøve. Når politibetjente patruljerer i gaderne, bliver de stadigt oftere mødt med grove skældsord.
  Det viser en opgørelse over antallet af såkaldte fornærmelige tiltaler af polititjenestemænd i ni sydjyske kommuner. I 2011 var der 100 tilfælde, hvilket svarer til en stigning på 72 procent i forhold til 2007.
  ? Det sker typisk fredag og lørdag nat, hvor de unge mennesker har fået en tår over tørsten og synes, at de skal forsøge at spille op til patruljen, siger Klaus Arboe, vicepolitiinspektør ved Syd- og Sønderjyllands Politi til JydskeVestkysten torsdag.
  Bag stigningen kan gemme sig, at flere borgere mangler respekt for autoriteter, mener Michael Hviid Jacobsen, professor i sociologi med fokus på kriminologi ved Aalborg Universitet
  